ഇ.ഡിക്കെതിരായ അന്വേഷണം: ഡിവിഷന് ബെഞ്ചില് അപ്പീലിന് സര്ക്കാര് നിയമോപദേശം തേടും കൊച്ചി: സ്വര്ണക്കടത്തു കേസുമായി ബന്ധപ്പെട്ട ജുഡീഷ്യല് അന്വേഷണം സ്റ്റേ ചെയ്്ത ഹൈക്കോടതി സിംഗിള് ബെഞ്ചിന്റെ ഇടക്കാലവിധിക്കെതിരേ ഡിവിഷന് ബെഞ്ചില് അപ്പീല് നല്കുന്ന കാര്യത്തില് സംസ്ഥാന സര്ക്കാര് നിയമോപദേശം തേടും. നിയമപരമായി മുന്നോട്ടുപോകുമെന്ന സൂചനയാണ് എല്.ഡി.എഫ്. കണ്വീനര് എ. വിജയരാഘവന് ഇന്നലെ നല്കിയത്. ഡിവിഷന് ബെഞ്ചില്നിന്ന് അനുകൂല തീരുമാനമുണ്ടാകുമെന്നാണ് സര്ക്കാരിന്റെ പ്രതീക്ഷ. തങ്ങളുടെ വാദമുഖം അവതരിപ്പിക്കാന് കൂടുതല് അവസരം ഇതുവഴി സര്ക്കാരിനു ലഭിക്കും. അന്വേഷണത്തിനെതിരായ ഇ.ഡിയുടെ ഹര്ജി ഫയലില് സ്വീകരിച്ച കോടതി വിശദമായ വാദം പിന്നീടു കേള്ക്കുമെന്നും അറിയിച്ചിട്ടുണ്ട്.ഈ കേസിന്റെ വിധിവരെ കാത്തിരിക്കാനും ചിലപ്പോള് സര്ക്കാര് തയാറായേക്കും. സ്റ്റേ വന്നതോടെ ജസ്റ്റിസ് വി.കെ. മോഹനന് കമ്മിഷന്റെ തുടര്നടപടികള് താല്ക്കാലികമായി നിലയ്ക്കും. 1952ലെ കമ്മിഷന് ഓഫ് എന്ക്വയറീസ് ആക്ട് പ്രകാരം കേന്ദ്ര ഏജന്സികള്ക്കെതിരേ അന്വേഷണ കമ്മിഷനെ നിയമിക്കാന് സംസ്ഥാന സര്ക്കാരിന് അധികാരമില്ലെന്നാണ് ഇ.ഡി. പ്രധാനമായും ചൂണ്ടിക്കാട്ടിയത്. ആരോപണങ്ങള് അന്വേഷിക്കാന് ബന്ധപ്പെട്ട കോടതിയെ സമീപിക്കുന്നതിന് പകരം ചട്ടങ്ങള് മറികടന്ന് സമാന്തര അന്വേഷണം നടത്താന് കമ്മീഷനെ നിയമിച്ചത് നിയമവിരുദ്ധമാണെന്ന് ഇ.ഡി. പറയുന്നു. കേന്ദ്ര ഏജന്സിയുടെ അന്വേഷണം കോടതിയുടെ മേല്നോട്ടത്തിലാണ്. മുഖ്യമന്ത്രി ഔദ്യോഗിക പദവി ദുരുപയോഗം ചെയ്താണ് കമ്മിഷന് നിയമനത്തിന് ഉത്തരവിറക്കിയതെന്നും ഇ.ഡി. വാദിക്കുന്നു. മുഖ്യമന്ത്രിയുടെയും മന്ത്രിമാരുടെയും പേരു പറയാന് നിര്ബന്ധിക്കുന്നുവെന്നു പ്രതികളുടെ വെളിപ്പെടുത്തിയതിന്റെ അടിസ്ഥാനത്തിലാണ് കമ്മിഷനെ നിയമിച്ചതെന്നും ഇ.ഡിക്ക് ഇത്തരമൊരു ഹര്ജി നല്കാന് അധികാരമില്ലെന്നുമാണു സര്ക്കാരിന്റെ വാദം.